  Туспуктэм: Григорий Фомин Наталия Сильвестрова 2023-тӥ арын Шаркан ёросын 156 пинал вордскиз, азьвыл арен ӵошатыса, со 18-лы тросгес. Вордскемъёс пӧлын 80 нылъёс но 76 пиос. Со сярысь ёрос администрацилэн пресс-службаез ивортӥз. 39 семьяын нырысетӥ пиналзы вордскиз, 46 семьяын – кыкетӥез, 45 семьяын – куинетӥез, 15 семьяын – ньылетӥез, тямыс семьяын – витетӥез, кык семьяын – куатетӥез, одӥг семьяын – сизьыметӥез. Анай-атайёс нылъёссылы таӵе шер пумиськись нимъёс сётӥзы: Лилия, Асель, Мия, Оливия, Ламия, Самира, Любовь, Амелия, Венера, Камилла, Алла, Айсу, Стефания, Июлия, Ася, Ясения, Адриана но Милослава. Пиослэн шер пумиськылӥсь нимъёс пӧлын – Всеволод, Амир, Святослав, Тигран, Радим, Евсей, Самирбек, Назар, Николай, Ян. Тодэ вайытом, 2024-тӥ арлэн нырысетӥ арняяз Удмуртиын 200-лэсь трос нылпи вордскиз. Выль ар уе элькунын куать нылпи югыт дуннее лыктӥз. Тегъёс: нылпиос вордскемъёс Шаркан Удмуртия  